На основу Решења о банкротству стечајног судије Привредног суда у Панчеву, број предмета Ст.бр. 114/2010 од 04.10.2010. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног («*Службени гласник Републике Србије» број 13/2010.*), стечајни управник стечајног дужника

**АКЦИОНАРСКО ДРУШТВО ЗА ПОЉОПРИВРЕДУ ГАЈ 7.ЈУЛИ –у стечају ГАЈ, МИШЕ СТОЈКОВИЋА ББ**

**ОГЛАШАВА**

**Продају непокретне и покретне имовине јавним прикупљањем понуда**

**Предмет продаје** је непокретна и покретна имовина коју чини две целине:

**Целина 1.**

**-Објекти уписани у Л.Н бр.11 КО.Гај** **на парцели бр.3863** , површине 4ха 91а 9м2 изграђени на земљишту у грађевинском подручју-државна својина.

-Квадратура објеката износи 6.064м2, намена за обављање пољопривредних делатности : тов пилади, разни магацини, радионице, управна зграда, хангари, надстрешнице све са постојећом инфраструктуром.

-Процењена вредност објеката износи **38.045.059,20** динара.

**Опрема:** трафо станица, топловодни котао и превртач за сено процењене ликвидационе вредности **302.800,00** динара.

**Укупна процењена вредност Целине 1. износи 38.347.859,20 динара.**

**-Депозит износи 7.669.571,84 динара** ( 20% од процењене вредности).

**Целина 2.**

**- Објекти уписани у Л.Н бр.11 К.О Гај** **на парцели бр.5598/1** у делу „Пландиште“ врста земљишта је пољопривредно укупне површине 16ха 57а 10м2, облик својине уписан у листу непокретности на Министарство пољопривреде, шумарства и водопривреде Београд као корисника.

-Укупна квадратура објеката износи 2.965м2 за обављање свих делатности пољопривреде са пратећом инфраструктуром..

- **Укупна процењена вредност Целине 2. износи 20.734.783,20 динара**.

-**Депозит износи 4.146.956,64** динара (20% од процењене вредности).

-Право на учешће имају сва правна и физичка лица која:

1) након добијања профактуре, изврше уплату ради откупа продајне документације у износу од **20.000,00** **динара** за сваку целину појединачно. Профактура се може преузети сваког радног дана у периоду од 9 до 15 часова у канцеларији стечајног управника на адреси Браће Јовановића 35/6, Панчево;

2) уплате **депозит** који износи 20% од процењене вредности имовине која је предмет продаје у износу од: **целина1.** -**7.669.571,84**, **целина2.** -**4.146.956,64 динара,** на текући рачун стечајног дужника број: **160-339993-52** код «Банка Интеса» А.Д. фил. Панчево, или положе неопозиву првокласну банкарску гаранцију наплативу на први позив, најкасније 3 радна дана после одржане продаје (рок за уплату депозита је 16.12.2015.год.) У случају да се као депозит положи првокласна банкарска гаранција, оригинал исте се ради провере мора доставити стечајном управнику заједно са Обрасцем пријаве, најкасније до 16.12.2015. године. У случају да на јавном прикупљању понуда победи Купац који је депозит обезбедио банкарском гаранцијом, исти мора измирити износ депозита у року од 48 сати од дана проглашења за најуспешнијег понуђача , а пре потписивања купопродајног уговора, након чега ће му бити враћена гаранција;

3) потпишу изјаву о губитку права на враћање депозита. Изјава чини саставни део продајне документације.

На лица са правом прече куповине примењују се сви услови из овог огласа, а парцела на којој остварују то право биће изузета из целине и продавана као посебна целина.

**Затворене понуде достављају се на адресу: Милорад Ћук , ул.Књаза Милоша 35, Банатски Карловац.**

**Крајњи рок за достављање понуда је 18.12.2015. године до 15:00 часова или лично 15 минута пре јавног отварања понуда 21.12.2015.године ( до 11:45 часова).**

У разматрање ће се узети само понуде у писаној форми, достављене у запечаћеним ковертама са назнаком **''Понуда''**  и број целине на коверти, назнаком да се понуда односи на продају имовине стечајног дужника АД за пољопривреду Гај“7ЈУЛИ“-у стечају из Гаја.

**Запечаћена коверта треба да садржи:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се потенцијални купац пријављује као правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

**-Непотпуне и неуредне понуде које садрже услов неће се узимати у разматрање.**

Јавно отварање понуда одржаће се дана **21.12.2015** године у **12** часова на адреси **Панчево , ул. Браће Јовановић 35/6.** у присуству Комисије формиране одлуком стечајног управника. Регистрација учесника почиње 15 минута пре почетка отварања понуда.

Позивају се понуђачи, као и чланови одбора поверилаца да присуствују отварању понуда.Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене писмене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

Купопродајни уговор се потписује у року од 3 радна дана од дана пријема обавештења о прихватању понуде, под условом да је депозит који је обезбеђен гаранцијом уплаћен на рачун стечајног дужника у предвиђеном року.

Проглашени купац је дужан да уплати преостали износ купопродајне цене у року не мањем од 8дана тј. најкасније 30 дана од дана потписивања купопродајног уговора

Стечајни управник ће вратити депозит сваком понуђачу чија понуда не буде прихваћена, у року од три радна дана од дана одржавања јавног прикупљања понуда. Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

Имовина се купује у виђеном стању и може се разгледати након откупа продајне документације , а најкасније до 7 дана пре заказане продаје , сваког радног дана од 09-13 часова.

Порезе и трошкове који произлазе из закљученог купопродајног уговора у целости сноси купац.

**Oвлашћено лице: Стечајни управник Милорад Ћук, контакт телефон:066/408-435**